สื่อเมียนมาเผยทหารขับรถพุ่งชนผู้ประท้วงในย่างกุ้งเสียชีวิต 5 ราย 
Witnesses on the scene told Reuters dozens had been injured, photos and videos on social media show a vehicle that crashed through the protesters and bodies lying on the road
ผู้เห็นเหตุการณ์กล่าวกับสำนักข่าวรอยเตอร์ว่า มีผู้บาดเจ็บจากเหตุการณ์นี้หลายสิบคน ในขณะที่ภาพถ่ายและวิดีโอที่เผยแพร่ในโลกออนไลน์แสดงให้เห็นรถคันหนึ่งพุ่งชนผู้ประท้วงบนท้องถนนและมีผู้ลงไปนอนกับพื้นถนนจำนวนมาก อย่างไรก็ตาม มีรายงานว่าการประท้วงในนครย่างกุ้งยังคงดำเนินต่อไปในช่วงบ่ายแม้เพิ่งเกิดเหตุการณ์ดังกล่าวขึ้น พยานในเหตุการณ์หลายคนเล่าให้รอยเตอร์ฟังว่า รถยนต์ที่มีทหารเป็นผู้ขับขี่ได้พุ่งชนผู้ประท้วงจากด้านหลัง จากนั้นทหารหลายคนได้ทำร้ายและจับกุมผู้ประท้วงบางส่วน และมีประชาชนหลายคนได้รับบาดเจ็บสาหัส รายงานจากองค์กรอิสระในเมียนมาระบุว่า จนถึงขณะนี้มีประชาชนเสียชีวิตแล้วมากกว่า 1,300 คนนับตั้งแต่เกิดการรัฐประหารเมื่อเดือนกุมภาพันธ์ ซึ่งนำไปสู่การเดินขบวนประท้วงทั่วประเทศเพื่อต่อต้านรัฐบาลทหารในช่วงหลายเดือนที่ผ่านมา ทางด้านรัฐบาลเอกภาพแห่งชาติ หรือรัฐบาลเงาเมียนมา มีแถลงการณ์ทางสื่อสังคมออนไลน์ แสดงความเสียใจต่อเหตุการณ์ทหารขับรถชนผู้ประท้วง พร้อมประณามรัฐบาลทหารที่ใช้การปราบปรามอย่างรุนแรงและป่าเถื่อนต่อประชาชนที่ประท้วงอย่างสงบและไม่มีอาวุธ ทางด้านโฆษกของรัฐบาลทหารเมียนมามิได้ตอบรับเมื่อทางผู้สื่อข่าวพยายามสอบถามความเห็นในเรื่องนี้